CELEX: 31987R0246
Language: el
Date: 1987-01-27
Title: Κανονισμός (ΕΟΚ) αριθ. 246/87 της Επιτροπής της 27ης Ιανουαρίου 1987 σχετικά με επείγουσα ενέργεια για τη δωρεάν διανομή γάλακτος και ορισμένων γαλακτοκομικών προϊόντων στους απόρους

Avis juridique important

|

31987R0246

Κανονισμός (ΕΟΚ) αριθ. 246/87 της Επιτροπής της 27ης Ιανουαρίου 1987 σχετικά με επείγουσα ενέργεια για τη δωρεάν διανομή γάλακτος και ορισμένων γαλακτοκομικών προϊόντων στους απόρους  

Επίσημη Εφημερίδα αριθ. L 025 της 28/01/1987 σ. 0027 - 0028

***** ΚΑΝΟΝΙΣΜΟΣ (ΕΟΚ) αριθ. 246/87 ΤΗΣ ΕΠΙΤΡΟΠΗΣ  της 27ης Ιανουαρίου 1987  σχετικά με επείγουσα ενέργεια για τη δωρεάν διανομή γάλακτος και ορισμένων γαλακτοκομικών προϊόντων στους απόρους  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 231/87 (2), και ιδίως το άρθρο 26 παράγραφος 4,  Εκτιμώντας:  ότι ο κανονισμός (ΕΟΚ) αριθ. 1842/83 του Συμβουλίου της 30ής Ιουνίου 1983 που καθορίζει τους γενικούς κανόνες σχετικά με τη χορήγηση γάλακτος και ορισμένων γαλακτοκομικών προϊόντων στους μαθητές των σχολικών ιδρυμάτων (3) τροποποιήθηκε από τον κανονισμό (ΕΟΚ) αριθ. 232/87 (4) για να επιτραπεί η δωρεάν διανομή στους απόρους και μέσω φιλανθρωπικών οργανώσεων γάλακτος και άλλων γαλακτοκομικών προϊόντων· ότι θα πρέπει να θεσπισθούν οι λεπτομέρειες εφαρμογής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Τα κράτη μέλη εξασφαλίζουν ότι διατίθενται στους φιλανθρωπικούς οργανισμούς, στους οποίους έχει αναγνωρισθεί η ιδιότητα αυτή από το κράτος μέλος στο έδαφος του οποίου ευρίσκονται, για τη δωρεάν διανομή, σ' αυτό το κράτος μέλος στους απόρους, τα προϊόντα που περιλαμβάνονται ανά κατηγορία στον κατάλογο που εμφαίνεται στο σημείο 1 του παραρτήματος.  Τα κράτη μέλη έχουν τη δυνατότητα να θέσουν επίσης στη διάθεση των ιδίων φιλανθρωπικών οργανώσεων και για τον ίδιο σκοπό τα προϊόντα που περιλαμβάνονται ανά κατηγορία στον κατάλογο που εμφαίνεται στο σημείο 2 του παραρτήματος.  2. Τα προϊόντα που αναφέρονται στην παράγραφο 1 παρασκευάζονται και αγοράζονται στην Κοινότητα.  Άρθρο 2  Τα κράτη μέλη καθορίζουν τα μέτρα που λαμβάνουν για την εφαρμογή του άρθρου 1, κυρίως:  - τις αποδόσεις ή τη χορήγηση προκαταβολών στις φιλανθρωπικές οργανώσεις,  - τα αναγκαία μέτρα ελέγχου.  Άρθρο 3  Τα κράτη μέλη ανακοινώνουν στην Επιτροπή κάθε εβδομάδα για την προηγούμενη εβδομάδα τις ποσότητες που αφορά ο παρών κανονισμός.  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται έως τις 31 Μαρτίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιανουαρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 146 της 28. 6. 1968, σ. 13.  (2) Βλέπε σ. 3 της παρούσας Επίσημης Εφημερίδας.  (3) ΕΕ αριθ. L 183 της 7. 7. 1983, σ. 1.  (4) Βλέπε σ. 4 της παρούσας Επίσημης Εφημερίδας.  ΠΑΡΑΡΤΗΜΑ  Κατάλογος των προϊόντων που μπορούν να επωφεληθούν της κοινοτικής ενισχύσεως που αναφέρεται στο άρθρο 2 παράγραφος 1 του κανονισμού (ΕΟΚ) αριθ. 1842/83  1. - Κατηγορία Ι  Το πλήρες γάλα, το παστεριωμένο ή εκείνο που έχει αποτελέσει αντικείμενο θερμικής επεξεργασίας UHT.  - Κατηγορία ΙΙ  Το ημι-αποκορυφωμένο γάλα, το παστεριωμένο ή το γάλα που έχει αποτελέσει αντικείμενο θερμικής επεξεργασίας UHT.  2. - Κατηγορία ΙΙΙ  Το γιαούρτι πλήρους γάλακτος που υπάγεται στην κλάση 04.01 του κοινού δασμολογίου, το αποβουτυρωμένο γάλα και το ξινόγαλα.  - Κατηγορία IV  Τα τυριά.  - Κατηγορία V  Το βούτυρο και το συμπυκνωμένο βούτυρο.